**E-izobraževanje za sindikalne zaupnike:**

**VSEŽIVLJENJSKO UČENJE**

(»Vloga in naloge sindikalnih zaupnikov pri spodbujanju delavcev za sodelovanje v vseživljenjskem učenju«)

**Namen seminarja:** Strokovno opolnomočiti in s tem krepiti usposobljenost sindikalnih zaupnikov ZSSS, da bodo lahko ustrezno motivirali in spodbujali člane za vključevanje v vseživljenjsko učenje. Program izobraževanja bo omogočil razvijanje znanja in kompetenc sindikalnih zaupnikov na področju spodbujanja vseživljenjskega učenja. Vsebina izobraževanja izhaja iz sodobne vloge sindikatov na področju izobraževanja zaposlenih, ko poleg krepitve socialnega dialoga za urejanje pravic iz delovnega razmerja, vse bolj v ospredje vstopa tudi zagovarjanje pravice do stalnega izpopolnjevanja in krepitve temeljnih in poklicnih kompetenc ves čas delovne aktivnosti odraslih, za vse, ne glede na stopnjo in vrsto izobrazbe, ne glede na vrsto in zahtevnost delovnega mesta. Bliskovite spremembe na trgu dela zahtevajo, da odrasli po zaključenem rednem izobraževanju nenehno nadgrajujejo in posodabljajo svoja znanja, spretnosti in kompetence.

**Ciljna skupina:** sindikalni zaupniki

**Udeleženci so ob koncu e-izobraževanja seznanjeni z/s :**

* Sistemom izobraževanja v Sloveniji, s poudarkom na izobraževanju odraslih,
* Nacionalnim ogrodjem kvalifikacij,
* Konceptom vseživljenjskega učenja,
* Dostopom informacij o možnosti izobraževanja odraslih in mrežo organizacij, ki ponujajo izobraževanja odraslih,
* Vlogo svetovalne dejavnosti za izobraževanje in usposabljanje zaposlenih,
* Principi učinkovitega partnerskega sodelovanja in mreženja, s poudarkom na sodelovanju sindikata in izobraževalcev odraslih.

**VSEBINA:**

1.sklop: Sistem izobraževanja v Sloveniji

2.sklop: Nacionalno ogrodje kvalifikacij

3.sklop: Vseživljenjsko učenje

4. sklop: Pomen izobraževanja odraslih, družbeno-ekonomski procesi, pomembni za izobraževanje odraslih in dejavniki vključenosti odraslih v izobraževanje

5. sklop: Ciljna skupina odraslih

6. sklop: Svetovalna dejavnost v izobraževanju odraslih

7. sklop: Kompetence

8. sklop: Učeča se organizacija

**Trajanje:** uvodna delavnica v obsegu 8 pedagoških ur klasičnega usposabljanja (4 pedagoške ure so namenjene seznanjanju z uporabo e-učilnice in potekom e-izobraževanja, preostali del pa predavanju s področja Varnosti in zdravja pri delu) + 14 dnevno e-izobraževanje ob administrativno tehnični podpori in podpori izvajalke izobraževanja

**Predavatelj/ica:** Maja Radinovič Hajdič

**Termin izvedbe:**

Uvodna delavnica bo potekala v torek, **8. septembra 2020** preko video povezave. S prijavljenimi udeleženci bomo dan pred izvedbo uvodnega srečanja testirali delovanje video povezave – po prehodnem dogovoru. Uvodno srečanje bo potekalo od 9. do 16. ure, temu sledi e-izobraževanje, ki bo potekalo med **9.9.2020 in 22.9.2020**.

Prijave zbiramo **do srede, 2. septembra 2020** po elektronski pošti:izobrazevanje@sindikat-zsss.si.

**Predstavitev predavateljice:**

mag. Maja Radinovič Hajdič ima znanstveni magisterij s področja managementa v izobraževanju. Je priznana strokovnjakinja na področju vseživljenjskega učenja, s poudarkom na neformalnem izobraževanju ranljivih ciljnih skupin, kjer beleži številne reference kot je vodenje projekta Center vseživljenjskega učenja Gorenjska. Sodelovala je pri pripravi zadnje Bele knjige VIZ v RS, je članica posvetovalnega telesa ministra za šolstvo, šport in izobraževanje ter številnih drugih nacionalnih in mednarodnih teles na področju vseživljenjskega učenja. Že več kot 25 let opravlja delo direktorice Ljudske univerze Jesenice.

mag. Maja Radinovič Hajdič je z ZSSS sodelovala pri izvedbi številnih aktivnosti kot je projekt »Posodobitev industrijskih odnosov skozi spodbujanje prenove kolektivnih pogodb« ter pripravi gradiva in predstavitvi problematike izobraževanja odraslih na Ekonomsko socialnem svetu.

**Kotizacija:** brezplačna

*E-izobraževanje je udeležencem prijazna oblika izobraževanja. Vse aktivnosti, povezane z izobraževanjem, lahko udeleženec opravi preko računalnika. Izvajalo se bo preko e-učilnice ZSSS, spletnega portala za pridobivanje novih znanj in veščin na vsakem koraku - doma, v službi, na poti, v tujini. Za dostop potrebujete le internetno povezavo, uporabniško ime in geslo. Slednja dobite ob prijavi na e-izobraževanje. E-izobraževanje za sindikalne zaupnike poteka v okviru projekta »Za krepitev socialnega dialoga«, v katerem smo razvili tri programe izobraževanja in e-gradiva za sindikalne zaupnike in sicer na temo Varnost in zdravje pri delu, Socialni dialog in Vseživljenjsko učenje. Zaradi prepletenosti tem sindikalnim zaupnikom priporočamo udeležbo na vseh treh e-izobraževanjih. E-izobraževanja bodo potekala v vseh regijskih mrežah ZSSS med majem 2019 in junijem 2020. Termini e-izobraževanj bodo objavljeni na spletni strani* [*http://www.zsss-zksd.si/*](http://www.zsss-zksd.si/)*.*

*Projekt »Za krepitev socialnega dialoga« financirata Republika Slovenija in Evropska unija iz Evropskega socialnega sklada.*